கேள்வி: நயா கிலா - வரலாறு பற்றி விளக்கவும்.
பதில்: சுல்தான் அப்துல்லா குதுப் ஷாவின் ஆட்சியின் போது (1625-1672) தக்காணப் பீடபூமித்தின் முகலாய ஆளுநராக இருந்த ஔரங்கசீப் 1656 சனவரியில் கோல்கொண்டா கோட்டைக்கு எதிரான ஒரு பீரங்கித் தாக்குதலை மேற்கொண்டார். வலிமைமிக்க முகலாய இராணுவம் பீரங்கித் தாக்குதலைத் தொடர்ந்தது. ஆனால் கோட்டை உறுதியாக இருந்தது. நான்கு மாத முற்றுகைக்குப் பிறகு, முகலாய இராணுவம் ஏப்ரல் 1656இல் பின்வாங்கியது. http://www.hinduonnet.com/thehindu/thscrip/print.pl?file=2009032450370100.htm&date=2009/03/24/&prd=mp& முகலாயர்களின் கடும் தாக்குதல் காரணமாக, கோட்டை பலவீனமடைந்தது. மேலும், கோட்டை சுவர்கள் சாய்ந்து கொள்ளத் தொடங்கின. இதனால் எதிர்கால தாக்குதல்களையும், இழப்புகளைத் தவிர்க்க சுல்தான் கோட்டைச் சுவர்களை சரிசெய்யவும் கோல்கொண்டா கோட்டையை விரிவுபடுத்தவும் உத்தரவிட்டார். இதனால் நயா கிலாவின் கட்டுமானம் 1656ஆம் ஆண்டில் தொடங்கப்பட்டது. மேலும் சுல்தான் அபுல் ஹசன் குதுப் ஷா அவர்களாலும் கூடுதலாக கட்டுமானங்கள் சேர்க்கப்பட்டது. மேலும், கிட்டத்தட்ட 30 ஆண்டுகளுக்குப் பிறகு, ஔரங்கசீப் பேரரசராக ஆனபோது, மீண்டும் அவர் கோல்கொண்டா மீது தனது பார்வையைத் திருப்பினார். அவர் ஏற்கனவே தாக்குதல் நடத்திய இடத்தை முற்றிலுமாகத் தவிர்த்தார். தற்போது அவர் பீரங்கிகள் குறிவைத்த இடம் நயா கிலா. அகழிகளைக் கொண்ட ஒரு பாறை கொத்து அமைப்பான இது கோல்கொண்டாவை இன்னும் அசைக்க முடியாததாக மாற்றியது. ஆனாலும், 1687இல் ஔரங்கசீப் கோல்கொண்டாவை தன்னுடன் இணைத்தார். குதுப் ஷாஹி வம்சம் அரசக் கட்டிடக் கலைஞரான முஸ்தபா கான் இந்த கோட்டையை வடிவமைத்து கட்டினார். ஐதராபாத்தின் மக்கா பள்ளிவாசல், ஐதராபாத்து, தோலி பள்ளிவாசல் போன்றவை இவரால் வடிவமைக்கப்பட்டு கட்டப்பட்டது.